**שאלה מס' 2 - קדם פרויקט:**

הארגון שבחרנו הוא המכולת בקיבוץ עין המפרץ - "מיני".

1. לצורך ניתוח הארגון, החלטנו להשתמש בשיטות איסוף מידע הכוללות ביצוע ראיונות ושאלונים.

בחרנו לקיים **ראיון חצי מובנה**, מכיוון שהוא מאפשר לנו לשלב בין שאלות ממוקדות שנועדו לספק מידע קונקרטי על המכולת ותהליך הניהול שלה, לבין פתיחות שתאפשר לבעל העסק לשתף תובנות, חוויות ונקודות מבט נוספות שאולי לא היינו מעלות על דעתנו לשאול.

מטרת השאלות הספציפיות היא לספק בסיס מוצק להיכרות עם פעילות המכולת, כגון ניהול מלאי, היקף הלקוחות ומוצרים מבוקשים. עם זאת, מאחר שההיכרות שלנו עם העסק וניהולו היא ראשונית בלבד, אנו מאמינות ששיח פתוח וקשוב יוכל לחשוף בפנינו פרטים ייחודיים ודגשים חשובים שיתרמו לא רק להבנת הארגון אלא גם להצעת רעיונות לשיפור עתידי.

דרך זו מאפשרת לנו לשמור על איזון בין מקצועיות וגמישות, ומבטיחה שנוכל להפיק את המידע הרלוונטי ביותר בצורה נעימה ומועילה לשני הצדדים.

1. **רשימת 8 שאלות לראיון:**
2. אילו מוצרים הם הנמכרים ביותר במכולת?
3. מהו היקף הלקוחות היומי הממוצע במכולת?
4. כיצד מתבצע ניהול המלאי במכולת?
5. אילו אתגרים קיימים בניהול המכולת בקיבוץ?
6. האם המכולת משתמשת במערכת ממוחשבת לניהול כספים או מלאי?
7. כיצד מתבצע התמחור של המוצרים במכולת?
8. אילו שעות פעילות מתאימות ביותר לתושבי הקיבוץ?
9. האם ישנם מוצרים מיוחדים שמוזמנים במיוחד עבור תושבי הקיבוץ?

**שאלה פתוחה:** מה לדעתך יכול לשפר את השירות במכולת?

**שאלה סגורה:** האם יש לך צורך בשירותי משלוחים מהמכולת? כן / לא

1. **תמלול השיחה על מנהל המכולת "מיני":**

**מראיין:** אילו מוצרים הם הנמכרים ביותר במכולת?  
**מנהל המכולת:** המוצרים הנמכרים ביותר הם מוצרי חלב, לחם וירקות. זה משתנה מעט לפי עונות השנה, אבל אלו המוצרים המרכזיים.

**מראיין:** מהו היקף הלקוחות היומי הממוצע?  
**מנהל המכולת:** בממוצע מגיעים כ-150 לקוחות ביום. בימים מסוימים, כמו שישי לפני שבת, המספר יכול להגיע גם ל-200.

**מראיין:** כיצד מתבצע ניהול המלאי?  
**מנהל המכולת:** כרגע אנחנו מנהלים את המלאי באופן חצי ידני. יש תוכנה בסיסית שמסייעת לנו, אבל הרבה דברים אנחנו עדיין בודקים ומעדכנים ידנית.

**מראיין:** מהם האתגרים העיקריים בניהול המכולת בקיבוץ?  
**מנהל המכולת:** האתגרים המרכזיים הם שמירה על מלאי מתאים עבור הקיבוץ, במיוחד למוצרים ייחודיים שהם מבקשים, וניהול נכון של המחירים, כי התושבים מצפים למחירים נוחים.

**מראיין:** אילו מערכות ממוחשבות פועלות במכולת?  
**מנהל המכולת** : יש לנו מערכת קופה רושמת בסיסית וגם מערכת לניהול כספים, אבל מערכת ניהול המלאי די מוגבלת.

**מראיין :** כיצד מתבצע התמחור של מוצרי המכולת?

**מנהל המכולת :** אני מחשב ידנית את עלות השינוע הכוללת של המוצר + עלות המוצר כפול אחוז הרווח שאני רוצה להפיק מהמוצר.

**מראיין :** האם ישנם מוצרים מיוחדים שמוזמנים במיוחד עבור תושבי הקיבוץ?

**מנהל המכולת :** כן, יש כמה סוגי לחמים שניתן להזמין באופן אישי לפי העדפת הלקוח עם תוספות מיוחדות עפ״י בחירתו.

**מראיין :**  באילו שעות יש יותר תנועה של תושבי הקיבוץ במכולת ובאילו פחות?

**מנהל המכולת :** בשעות הבוקר מגיעים מעט מאוד אנשים, בשעה 12:30 מגיעים ילדים מבתי הספר, בשעות 13:00-16:00 המכולת סגורה, בשעה 16:00 אנחנו נפתחים חזרה ובדרך כלל זו השעה העמוסה ביותר במהלך היום.

1. המערכות הפעילות בארגון המכולת "מיני" היא מערכת TPS מערכת לניהול תנועות ברמה התפעולית, נעשית על ידי כוח האדם התפעולי (עובדי המכולת). המערכת אחראית לרישום ותיעוד של כל העסקאות, מיון הנתונים, ומתן דוחות מפורטים בתחומים כמו שכר עובדים, ניהול הזמנות ומעקב אחר מלאי.